Bismarcksee

De Bismarcksee is in see yn de Grutte Oseaan. De Bismarcksee wurdt yn it suden en westen begrinzge troch Papoea Nij-Guinea en yn it noarden en easten troch de Bismarckarsjipel. Yn it easten wurdt de see ôffrede troch de eilannen Nij-Brittanje en Nij-Ierlân, en yn it noardwesten troch de Admiraliteitseilannen.

 Ut de skiednis 
Yn de Bismarcksee waard ûnder de Twadde Wrâldkriich fan 2 maart oant 4 maart 1943 yn de Slach yn de Bismarcksee de Japanske fleat ferslein.

De see is ferneamd nei de Dútske kanselier Otto von Bismarck. Ein 19e iuw foel de see ûnder it gebiet  Dútsk Nij-Guinea, in Dútske koloanje.

Mineralen
Resint ûndersyk yn de boaiem fan de Bismarcksee hat grutte mineraalfoarrieden oantoand, sulfiden, koper, sink, sulver en goud. Papoea Nij-Guinea hat de mynrjochten yn dit gebiet. De fynsten binne tige wichtich meidat se ûnder in yn ferhâlding ûndjippe, meast kalme see fûn binne.The Mineral Wealth of the Bismarck Sea, Scientific American Digital

 Keppelings om utens 
Battle of Bismarck Sea
Battle of the Bismarck Sea
The Battle of the Bismarck Sea

Kategory:Rânesee fan de Grutte Oseaan
Kategory:Melaneezje
Kategory:See yn Oseaanje
Kategory:Wetter yn Papoea Nij-Guineä